লেফট্যানেন্ট কর্নেল (যুক্তরাজ্য)
লেফটেন্যান্ট কর্নেল ব্রিটিশ সেনাবাহিনী এবং রাজকীয় মেরিন কোরের একটি পদ; যা কমনওয়েলথভূক্ত অনেক সদস্যদেশেও ব্যবহৃত হয়। পদটির মর্যাদা মেজর থেকে উচ্চতর এবং কর্নেলের অধীনস্থ। এটি যুক্তরাজ্যের রাজকীয় নৌবাহিনীর কমান্ডার, এবং দেশটির রয়্যাল এয়ার ফোর্স ও অনেক কমনওয়েলথভূক্ত দেশের বিমান বাহিনীর উইং কমান্ডার সমমানের বা সমতূল্য পদ। আধুনিক ব্রিটিশ সশস্ত্র বাহিনীতে, একটি রেজিমেন্ট বা ব্যাটালিয়নের প্রতিষ্ঠিত কমান্ডার হলেন একজন লেফটেন্যান্ট কর্নেল। একজন লেফটেন্যান্ট কর্নেলের অধীনে ৬৫০ জন্য সৈন্য থাকে। রয়্যাল এয়ার ফোর্সে ১৯১৮ সালের ১ এপ্রিল হতে ১৯১৯ সালের ৩১ জুলাই পর্যন্ত লেফটেন্যান্ট কর্নেল পদ অধিষ্ঠিত ছিল। পরে সেবছর ১ আগস্ট হতে পদটি বাতিল করে উইং কমান্ডারের পদমর্যাদা তৈরী করা হয়েছিল।